

LATVIJAS REPUBLIKAS VĒSTNIECĪBA
ĪRIJAS REPUBLIKĀ

**Latvijas uzņēmumu vizīte uz Īriju**

**Š.g. 08.-11. septembrī Īrijas Latvijas Tirdzniecības kamera (ĪLTK) un Īrijas latviešu asociācija ‘’LatWest’’ ar Latvijas vēstniecības Īrijā un Latgales Uzņēmējdarbības centra atbalstu, organizē Vizīti uz Īriju (Dublina un Klērmorisa (Claremorris, Mayo county)**

**Vizītes mērķis sekmēt Latvijas produktu un pakalpojumu eksportu Īrijā**

**Aicinām Latvijas eksportēt gribošos** uzņēmumus piedalīties darba vizītē uz Īriju, lai izpētītu un apgūtu iespējas savu produktu eksportam uz Īriju. Vizītes dalībniekiem būs iespēja piedalīties ‘’Apaļa galda’’ diskusijā, tikties ar potenciālajiem īru partneriem, pēc pieprasījuma piedalīties organizētās grupu un individuālas tikšanās, atbilstoši uzņēmumu profiliem un potenciālo klientu interesēm. Vizītes dalībniekiem būs iespēja veikt tirgus izpēti uz vietas, apmeklējot nozīmīgākos mazumtirdzniecības tīklus.

Lai piedalītos vizītē, uzņēmumam ir jānodrošina degustācijām nepieciešamo produktu apjoms un angļu valodā runājoša dalībnieka pārstāvis.

 **Uzņēmumam ir jārēķinās ar šādām izmaksām:**

* Programmas īstenošanas izmaksas: 1500,- Eiro no uzņēmuma 1 personai, kas ietver naktsmītnes, vietējā transporta izdevumus, potenciālo partneru piemeklēšanu Īrijā, ‘’Apaļā galda’’ organizēšanu, un citus izdevumus, saskaņā ar programmu, atkarībā no dalībnieku skaita;
* Par katru nākamo dalībnieku no uzņēmuma papildus samaksa 500,- Eiro
* Lidojums Rīga – Dublina – Rīga.

PVN tiks piemērots visiem ĪLTK pakalpojumiem.

Uzņēmumi var pieteikties uz atbalsta saņemšanu Latvijas Investīciju un Attīstības aģentūrā (LIAA). *Atbalsts  ārējā mārketinga aktivitātēm, tai skaitā dalībai tirdzniecības misijās 2014.-2020.g. Eiropas Savienības fondu plānošanas periodā tiks sniegts ERAF finansētā pasākuma “Starptautiskās konkurētspējas veicināšana“ ietvaros, ko regulē Ministru kabineta 2015.gada 1.decembra noteikumi Nr.678* [*„Darbības programmas "Izaugsme un nodarbinātība" 3.2.1. specifiskā atbalsta mērķa "Palielināt augstas pievienotās vērtības produktu un pakalpojumu eksporta proporciju" 3.2.1.2. pasākuma "Starptautiskās konkurētspējas veicināšana" īstenošanas noteikumi”*](https://www.vestnesis.lv/op/2015/238.9)*.*

*Papildus informācija par iesniedzamajiem dokumentiem Līguma noslēgšanai pieejama LIAA mājaslapā:*[*http://www.liaa.gov.lv/lv/fondi/2014-2020/starptautiskas-konkuretspejas-veicinasana/u/ligums-par-atbalsta-sanemsanu*](http://www.liaa.gov.lv/lv/fondi/2014-2020/starptautiskas-konkuretspejas-veicinasana/u/ligums-par-atbalsta-sanemsanu)

**Pieteikt dalību vizītei var līdz 20.07.2016**, bet uzņēmuma pārstāvju skaitu avio un viesnīcu rezervācijai - **līdz 27.07.2016**. (Ilzei Krēsliņai, ĪLTK izpilddirektore, pa tālr.+371-29113900 vai rakstiet uz e-pastu: ilze.kreslina@irlat.com )

Ja rodas jautājumi par dalību vizītē, lūdzu, zvaniet **Ilzei Krēsliņai, ĪLTK Izpilddirektorei** pa tālr.+371-29113900, vai rakstiet uz e-pastu: ilze.kreslina@irlat.com.